Wynlandgoed-moord: Saak hervat môre | Maroela Media
Wynlandgoed-moord: Saak hervat môre
Jason Rohde, die uitvoerende hoof van Sotheby's International Realty South Africa, het Donderdag aan die hof gesê hy is ongeveer R30 miljoen werd en kan dus enige borgtogbedrag bekostig wat die hof vasstel.
Rohde (47) het in die hof verskyn op aanklag van moord en regsverydeling in verband met sy vrou, Susan (47), se dood. Susan se liggaam is die oggend van 24 Julie in die badkamer van 'n hotel op die Spier-wynlandgoed, buite Stellenbosch, gevind, waar sy met die koord van 'n haartang opgehang is.
Die saak sal Vrydag in die Stellenbosch-landdroshof hervat wanneer Rohde se regspan sal moet bewys dit is in belang van geregtigheid vir hom om op borgtog vrygelaat te word. Rohde se regspan het Donderdag aangevoer 'n private nadoodse ondersoek het getoon Susan is dood omdat sy gehang het en nie omdat sy verwurg is, soos beweer word nie.
Die staat steun egter op die uitslae van 'n nadoodse ondersoek wat deur die staat gedoen is, wat toon dat Susan verwurg is.
Die verdediging het aan die hof gesê selfs al is Susan vermoor, was dit nie met voorbedagte rade nie. Rohde hoef dus steeds net aan die hof te bewys dit is in die belang van geregtigheid om hom op borgtog vry te laat.
Die staat voer egter aan Susan is met voorbedagte rade vermoor en daarom moet Rohde dwingende omstandighede bewys wat sy vrylating op borgtog regverdig.
Verdagte voertuig lei tot skokvonds in begraafplaas
SAID-beamptes swyg na ontmoeting met Valke
O my word dan is die man nog windmakerig. Wonder of daar al gedink is aan huurmoord en inside job
Dis baie hartseer! Wat ookal gebeur het, hierdie vrou het dit nie verdien nie. Sy was pragtig. Hoop die polisie mors nie die saak ook op nie.
Nou word daar dinge gesê deur sy verdediging , in die voorlaaste paragraaf, wat vrae laat wyk en hom skuldig laat klink.
Met so n rondloper vir n man sou ek ook selfmoord neigings he verdedig jou dade tot die dood of miskien kom ek weg daarmee wie weet ontkenning ontkenning net ek weet wat gebeur het
Hoe hang jy jouself op met die koord van 'n haartang? Meeste haartange se koord is so kort dit ruk jou arms af as jy net omdraai om jou borsel te gryp. There os something a rotten in Stellenbosch but what will the facts reveal?